title: Регламент за изпълнение (ЕС) 2018/991 на Комисията от 12 юли 2018 година за разрешаване на пускането на пазара на хидролизат на лизозим от белтък от кокоши яйца като нова храна съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията (Текст от значение за ЕИП.)

text:
               13.7.2018

               BG

               Официален вестник на Европейския съюз

               L 177/9

         РЕГЛАМЕНТ ЗА ИЗПЪЛНЕНИЕ (ЕС) 2018/991 НА КОМИСИЯТА
   от 12 юли 2018 година
   за разрешаване на пускането на пазара на хидролизат на лизозим от белтък от кокоши яйца като нова храна съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) 2015/2283 на Европейския парламент и на Съвета от 25 ноември 2015 г. относно новите храни, за изменение на Регламент (ЕС) № 1169/2011 на Европейския парламент и на Съвета и за отмяна на Регламент (ЕО) № 258/97 на Европейския парламент и на Съвета и на Регламент (ЕО) № 1852/2001 на Комисията (1), и по-специално член 12 от него,
   като има предвид, че:

               (1)

               В Регламент (ЕС) 2015/2283 се предвижда, че само новите храни, разрешени и включени в списъка на Съюза, могат да бъдат пуснати на пазара в рамките на Съюза.

               (2)

               По силата на член 8 от Регламент (ЕС) 2015/2283 беше приет Регламент за изпълнение (ЕС) 2017/2470 на Комисията (2), с който се изготвя списък на Съюза на разрешените нови храни.

               (3)

               Съгласно член 12 от Регламент (ЕС) 2015/2283 Комисията взема решение за разрешаването и пускането на пазара в рамките на Съюза на нова храна и за актуализиране на списъка на Съюза.

               (4)

               На 31 август 2016 г. дружеството DSM Nutritional Products Ltd. от Обединеното кралство подаде до компетентния орган на Ирландия заявление за пускане на пазара на Съюза на хидролизат на лизозим от белтък от кокоши яйца като нова храна по смисъла на член 1, параграф 2, буква д) от Регламент (ЕО) № 258/97 на Европейския парламент и на Съвета (3). В заявлението се иска хидролизатът на лизозим от белтък от кокоши яйца да се използва в хранителни добавки и други категории храни, по-специално в безалкохолни напитки.

               (5)

               Съгласно член 35, параграф 1 от Регламент (ЕС) 2015/2283 всяко искане за пускане на нова храна на пазара в рамките на Съюза, подадено до държава членка в съответствие с член 4 от Регламент (ЕО) № 258/97, по което не е взето окончателно решение преди 1 януари 2018 г., се разглежда като заявление, подадено съгласно Регламент (ЕС) 2015/2283.

               (6)

               Макар че заявлението за пускане на пазара на Съюза на хидролизат на лизозим от белтък от кокоши яйца като нова храна е подадено до държава членка в съответствие с член 4 от Регламент (ЕО) № 258/97, то отговаря също така на изискванията, установени в Регламент (ЕС) 2015/2283.

               (7)

               На 12 май 2017 г. компетентният орган на Ирландия представи доклада си за първоначална оценка. В посочения доклад органът стигна до заключението, че хидролизатът на лизозим от белтък от кокоши яйца отговаря на установените в член 3, параграф 1 от Регламент (ЕО) № 258/97 критерии за нови храни.

               (8)

               На 31 май 2017 г. Комисията препрати доклада за първоначална оценка на другите държави членки. В 60-дневния срок, предвиден в член 6, параграф 4, първа алинея от Регламент (ЕО) № 258/97, бяха повдигнати обосновани възражения от другите държави членки по отношение на недостатъчната информация за предвидената употреба, оценката на експозицията, токсикологични данни, спецификацията на продукта и производствения процес.

               (9)

               Предвид тези възражения, по-специално във връзка с недостатъчната оценка на експозицията при потенциален комбиниран прием от всички възможни предложени видове употреба, заявителят промени искането си що се отнася до категориите храни, като ограничи употребата на въпросната нова храна само за хранителни добавки. Промените в предложените видове употреба на новата храна и допълнителните обяснения от заявителя намалиха опасенията относно спазването на член 7 от Регламент (ЕС) 2015/2283 до степен, която удовлетворява държавите членки и Комисията.

               (10)

               Тези разяснения дават достатъчно основание да се приеме, че при предложените видове и нива на употреба хидролизатът на лизозим от белтък от кокоши яйца, когато се използва като съставка в хранителни добавки, е в съответствие с член 12, параграф 1 от Регламент (ЕС) 2015/2283.

               (11)

               С Директива 2002/46/ЕО на Европейския парламент и на Съвета (4) се определят изискванията относно хранителните добавки. Употребата на хидролизат на лизозим от белтък от кокоши яйца следва да бъде разрешена, без да се засягат разпоредбите на посочената директива.

               (12)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   1.   Хидролизатът на лизозим от белтък от кокоши яйца, чиито спецификации се съдържат в приложението към настоящия регламент, се включва в списъка на Съюза на разрешените нови храни, както е предвидено в член 8 от Регламент (ЕС) 2015/2283.
   2.   Вписването в списъка на Съюза, посочено в параграф 1, включва условията на употреба и изискванията за етикетиране, установени в приложението към настоящия регламент.
   3.   С предоставеното с настоящия член разрешение не се засягат разпоредбите на Директива 2002/46/ЕО.
   Член 2
   Приложението към Регламент за изпълнение (ЕС) 2017/2470 се изменя в съответствие с приложението към настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 юли 2018 година.

            За Комисията

            Председател

         Jean-Claude JUNCKER

      (1)  ОВ L 327, 11.12.2015 г., стр. 1.

      (2)  Регламент за изпълнение (ЕС) 2017/2470 на Комисията от 20 декември 2017 г. за изготвяне на списъка на Съюза на новите храни в съответствие с Регламент (ЕС) 2015/2283 на Европейския парламент и на Съвета относно новите храни (ОВ L 351, 30.12.2017 г., стр. 72).

      (3)  Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (ОВ L 43, 14.2.1997 г., стр. 1).

      (4)  Директива 2002/46/ЕО на Европейския парламент и на Съвета от 10 юни 2002 г. за сближаване на законодателствата на държавите членки по отношение на добавките към храни (ОВ L 183, 12.7.2002 г., стр. 51).

      ПРИЛОЖЕНИЕ
      Приложението към Регламент за изпълнение (ЕС) 2017/2470 се изменя, както следва:

                  (1)

                  В таблица 1 (Разрешени нови храни) се вмъква следното вписване по азбучен ред:

                              „Разрешена нова храна

                              Условия, при които новата храна може да се употребява

                              Допълнителни специфични изисквания за етикетиране

                              Други изисквания

                                 Хидролизат на лизозим от белтък от кокоши яйца

                                 Посочена категория храни

                                 Максимални нива

                              Означението на новата храна при етикетиране на хранителните добавки, в които се съдържа, е „Хидролизат на лизозим от белтък от кокоши яйца“.“

                              Хранителни добавки по смисъла на определението в Директива 2002/46/ЕО (1), предназначени за възрастни

                              1 000  mg/ден

                  (2)

                  В таблица 2 (Спецификации) се вмъква следното вписване по азбучен ред:

                              „Разрешена нова храна

                              Спецификации

                                 Хидролизат на лизозим от белтък от кокоши яйца

                                 Описание/определение:

                              Хидролизатът на лизозим от белтък от кокоши яйца се получава от лизозим от белтък от кокоши яйца чрез ензимен процес, като се използва субтилизин от Bacillus licheniformis.
                              Продуктът представлява бял до светложълт прах.

                                 Спецификация:

                              Белтък (TN (*) × 5,30): 80—90 %
                              Триптофан: 5—7 %
                              Съотношение триптофан/LNAA (**): 0,18—0,25
                              Степен на хидролиза: 19—25 %
                              Влажност: < 5 %
                              Пепел: < 10 %
                              Натрий: < 6 %

                                 Тежки метали:

                              Арсен: < 1 ppm
                              Олово: < 1 ppm
                              Кадмий: < 0,5 ppm
                              Живак: < 0,1 ppm

                                 Микробиологични критерии:

                              Общо аеробни бактерии: < 103 CFU/g
                              Общ брой комбинирани дрожди/плесени: < 102 CFU/g
                              Ентеробактерии: < 10 CFU/g

                                 Salmonella spp: да не се открива в 25 g

                                 Escherichia coli: да не се открива в 10 g

                                 Staphylococcus aureus: да не се открива в 10 g

                                 Pseudomonas aeruginosa: да не се открива в 10 g

                                          (*)

                                          TN: общо количество азот

                                          (**)

                                          LNAA: големи неутрални аминокиселини“.

         (1)  Директива 2002/46/ЕО на Европейския парламент и на Съвета от 10 юни 2002 г. за сближаване на законодателствата на държавите членки по отношение на добавките към храни (ОВ L 183, 12.7.2002 г., стр. 51).


title: Регламент за изпълнение (ЕС) 2018/1003 на Комисията от 16 юли 2018 година за изменение на Регламент за изпълнение (ЕС) 2017/1152 с цел изясняване и опростяване на корелационната процедура и адаптирането ѝ към промените в Регламент (ЕС) 2017/1151 (Текст от значение за ЕИП.)

text:
               17.7.2018

               BG

               Официален вестник на Европейския съюз

               L 180/16

         РЕГЛАМЕНТ ЗА ИЗПЪЛНЕНИЕ (ЕС) 2018/1003 НА КОМИСИЯТА
   от 16 юли 2018 година
   за изменение на Регламент за изпълнение (ЕС) 2017/1152 с цел изясняване и опростяване на корелационната процедура и адаптирането ѝ към промените в Регламент (ЕС) 2017/1151
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   Регламент (ЕС) № 510/2011 на Европейския парламент и на Съвета от 11 май 2011г. за определяне на стандарти за емисиите от нови леки търговски превозни средства като част от цялостния подход на Съюза за намаляване на емисиите на CO2 от лекотоварните превозни средства (1), и по-специално член 13, параграф 6, трета алинея от него,
   като има предвид, че:

               (1)

               Въз основа на опита, придобит от прилагането на Регламент (ЕС) 2017/1151 на Комисията (2) и Регламент за изпълнение (ЕС) 2017/1152 на Комисията (3), беше установено, че някои елементи на втория регламент следва да бъдат изменени.

               (2)

               Необходимо е да се допълни съществуващият метод за определяне на крайните точки на интерполационната линия, използвана за изчисляване на стойността на емисиите на CO2 на конкретно превозно средство на базата на NEDC. Тези крайни точки, които представляват изпитвателното превозно средство с най-високите стойности на емисиите на CO2 и изпитвателното превозно средство с най-ниските стойности, следва да бъдат определени така, че разликата между двете изпитвателни превозни средства — с високите и с ниските емисии — да е равна или по-голяма от 5 g CO2/km.

               (3)

               С цел да се избегне определянето на стойностите на емисиите на CO2 на конкретни превозни средства да се извършва на базата на интерполационни линии, които не осигуряват минималната разлика, е целесъобразно настоящото изменение да влезе в сила без да се отлага.

               (4)

               Когато за целите на одобряването на типа съгласно Регламент (ЕС) 2017/1151, се използват фамилии с матрица на съпротивленията при движение, изчислението на стойността на емисиите на CO2 на базата на NEDC за конкретно превозно средство, принадлежащо към такава фамилия, следва да се опрости, като коефициентите за изчислението на стойността на CO2 на базата на NEDC се получат от коефициентите за съпротивлението при движение за конкретното превозно средство, както са определени в Регламент (ЕС) 2017/1151.

               (5)

               По отношение на некомплектуваните превозни средства от категория N1, за целите на определянето на коефициентите на съпротивлението при движение, използвани като входни данни в корелационния инструмент, следва да се вземе предвид изменението на приложение XII към Регламент (ЕС) 2017/1151.

               (6)

               С цел да се осигури солиден корелационен резултат е целесъобразно във входните данни за корелационния инструмент да се включи броят на цилиндрите.

               (7)

               Следва също така да бъде използвана възможността да се коригират някои редакционни грешки, допуснати в текста.

               (8)

               Мерките, предвидени в настоящия регламент, са в съответствие със становището на Комитета по изменението на климата,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент за изпълнение (ЕС) 2017/1152 се изменя в съответствие с приложението към настоящия регламент.
   Член 2
   Настоящият регламент влиза в сила на седмия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 16 юли 2018 година.

            За Комисията

            Председател

         Jean-Claude JUNCKER

      (1)  ОВ L 145, 31.5.2011 г., стр. 1.

      (2)  Регламент (ЕС) 2017/1151 на Комисията от 1 юни 2017 г. за допълване на Регламент (ЕО) № 715/2007 на Европейския парламент и на Съвета за типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства, за изменение на Директива (ЕО) 2007/46/ЕО на Европейския парламент и на Съвета, Регламент (ЕО) № 692/2008, Регламент (ЕС) № 1230/2012 и за отмяна на Регламент (ЕО) № 692/2008 на Комисията (ОВ L 175, 7.7.2017 г., стр. 1).

      (3)  Регламент за изпълнение (ЕС) 2017/1152 на Комисията от 2 юни 2017 г. за установяване на методика за определяне на корелационните параметри, необходими за отразяване на изменението на регламентираната изпитвателна процедура по отношение на леки търговски превозни средства и за изменение на Регламент за изпълнение (ЕС) № 293/2012 г. (ОВ L 175, 7.7.2017 г., стр. 644).

      ПРИЛОЖЕНИЕ
      Приложение I се изменя, както следва:

                  (1)

                  точка 2.3.8.1 се заменя със следното:
                  „2.3.8.1.   В случай, че съпротивленията при движение на базата на WLTP се определят в съответствие с точки 1—4 и 6 от подприложение 4 към приложение XXI към Регламент (ЕС) 2017/1151
                  Коефициентите на съпротивление при движение на базата на NEDC за комплектувани превозни средства от категория N1 се изчисляват в съответствие с формулите, посочени в точка 2.3.8.1.1 (за превозно средство H) и в точка 2.3.8.1.2 (за превозно средство L) и в съответствие с букви а) и б) по-долу.
                  Освен ако е посочено друго, формулите се прилагат както в случаите на симулации, така и в случаите на физически изпитвания.
                  Органът по одобряване на типа или, когато е приложимо, техническата служба проверяват дали лабораторията с аеродинамична тръба, посочена в точка 3.2.3.2.2.3 от подприложение 7 към приложение XXI към Регламент (ЕС) № 2017/1151, притежава квалификация за точно определяне на стойностите Δ(C_d × A_f). Ако лабораторията с аеродинамична тръба не притежава такава квалификация, за всички превозни средства от фамилията се прилага най-високата стойност на въздушното съпротивление.

                              а)

                              Стойностите на коефициентите и на масата при изпитване за съпротивленията при движение на базата на WLTP, посочени в тези формули, са тези от превозните средства H и L, както са определени за интерполационната фамилия съгласно Регламент (ЕС) 2017/1151.

                              б)

                              Независимо от разпоредбите на буква а), когато необходимата за цикъла енергия за превозно средство H и/или L по WLTP, определена в съответствие с точка 5 от подприложение 7 към приложение XXI към Регламент (ЕС) 2017/1151, не се получава най-голямата или съответно най-малката необходима за цикъла енергия за превозно средство H и/или L по NEDC, коефициентите на съпротивлението при движение се определят в съответствие с една от следните подточки:

                                          i)

                                          на базата на конкретното превозно средство от интерполационната фамилия с най-голямата или съответно с най-малката необходима енергия за цикъла NEDC;

                                          ii)

                                          на базата на комбинация от най-високите или съответно от най-ниските стойности на всяка от съответните характеристики на съпротивлението при движение, т.е. въздушно съпротивление, съпротивление при търкаляне и маса, взети от някое конкретно превозно средство от интерполационната фамилия.

                                    Изборът на процедурата, определена в подточки i) или ii), се извършва от производителя.

                        Буква б) се прилага за нови одобрения на типа по отношение на емисиите, предоставени от 1 януари 2019 г. нататък, или от по-ранна дата по искане на производителя.“;

                  (2)

                  в точка 2.3.8.1.1, като първа алинея се добавя следното:
                  „В случаите, в които тази изчислителна процедура се използва за конкретно превозно средство в съответствие с точка 4.2.1.4.2., за конкретното превозно средство по NEDC се използват съответстващите му съпротивления и маса при изпитване по WLTP с отстранено въздействие от незадължителното оборудване.“

                  (3)

                  в точка 2.3.8.1.1, буква в) последната алинея се заменя със следното:
                  „където величината F*2w,H е коефициентът на съпротивление при движение F2, определен за изпитването по процедура WLTP на превозно средство H, но при отстранен ефект от всички незадължителни съоръжения.“;

                  (4)

                  в точка 2.3.8.1.2, буква в) последната алинея се заменя със следното:
                  „където F*2w,L е коефициентът на съпротивление при движение F2, определен за изпитването по процедурата WLTP на превозно средство L, но при отстранен ефект от всички незадължителни съоръжения.“

                  (5)

                  в точка 2.3.8.2.1 буква б) се заменя със следното:
                  „б)   Коефициенти на съпротивлението при движение на базата на процедура NEDC, когато не се използват таблични стойности на базата на NEDC
                  В случай на превозни средства с технически допустима максимална маса с товар, по-голяма или равна на 3 000 kg, възможно е коефициентите на съпротивлението при движение на базата на NEDC, по искане на производителя да бъдат определяни в съответствие с точка 2.3.8.1.“;

                  (6)

                  точка 2.3.8.2.2 се заменя със следното:
                  „2.3.8.2.2.   Определяне на съпротивлението при движение на некомплектувани превозни средства N1 в съответствие с точка 2.2 от приложение XII към Регламент (ЕС) 2017/1151
                  В случая на некомплектувано превозно средство N1, при който съпротивленията при движение на представителното превозно средство са били определени в съответствие с точка 5.2 от приложение XII и точка 5.1 от подприложение 4 към приложение XXI към Регламент (ЕС) 2017/1151, съпротивлението при движение на базата на NEDC, което следва да се използва като входна величина при симулациите с корелационния инструмент, се определя, както следва:

                        където:

                                 F
                                 0

                                    n,R
                                 , F
                                 1

                                    n,R
                                 , F
                                 2

                                    n,R

                              са коефициентите на съпротивление при движение на базата на NEDC на представителното превозно средство;

                                 T
                                 0

                                    n,R
                                 , T
                                 2

                                    n,R

                              са коефициентите на базата на NEDC за динамометричния стенд за представителното превозно средство, определени в съответствие с таблица 3 от приложение 4а към Правило № 83 на ИКЕ на ООН;

                              AW,L/H, BW,L/H, CW,L/H

                              са коефициентите за динамометричния стенд, отнасящи се за превозното средство, използвано за подготовката на динамометричния стенд в съответствие с точки 7 и 8 от подприложение 4 към приложение XXI към Регламент (ЕС) 2017/1151

                        В случай на физическо изпитване на превозно средство изпитването трябва да се извърши с използване на коефициентите на базата на NEDC за динамометричен стенд за превозно средство R, определени в съответствие с таблица 3 от приложение 4а към Правило № 83 на ИКЕ на ООН.“;

                  (7)

                  добавя се следната точка 2.3.8.3а).:
                  „2.3.8.3a).   Разширения на одобрения за емисии, предоставени по силата на Регламент (ЕС) 2017/1151
                  В случаите, в които одобрение на емисиите, предоставено по силата на Регламент (ЕС) 2017/1151, се разширява поради добавянето на нови превозни средства към интерполационната фамилия за CO2, с емисии на CO2 по NEDC по-високи от тези на превозно средство H или по-ниски от тези на превозно средство L, за целите на корелацията се прилага следното:

                              а)

                              Когато разликата между превозно средство H и превозно средство L по NEDC от интерполационната фамилия е равна или по-голяма от 5 g CO2/km, интерполационната линия по NEDC, определена за тази фамилия, може да бъде удължена, при условие че емисиите на CO2 по NEDC, определени в съответствие с точка 3 въз основа на входните данни, взети от изпитването на превозно средства по WLTP, посочено в точка 3.1.1. от приложение I към Регламент (ЕС) 2017/1151, са равни или по-ниски от емисиите на СО2, определени на базата на интерполационната линия по NEDC;

                              б)

                              Ако разликата между превозно средство H и превозно средство L по NEDC е по-малка от 5 g CO2/km интерполационната линия не може да бъде удължена.

                        В случая на буква а) характерната стойност на емисиите на CO2 се определя без избора, посочен в точки 3.1.1.2 и 3.2.6.
                  В случая на буква б), или в случай че характерната стойност на емисиите на CO2, посочена в буква а), е по-голяма от интерполационната линия, превозното средство H и превозното средство L по NEDC се определят в съответствие с точки 2 и 3 от настоящото приложение.
                  Буква а) се прилага по отношение на нови разширения за нови типове, предоставени от 1 януари 2019 г. нататък, или от по-ранна дата по искане на производителя“.

                  (8)

                  в точка 2.4 таблица 1 се изменя, както следва:

                              а)

                              във вписване 66 текстът в първата колона се заменя със следното:
                              „Идентификационен номер на интерполационната фамилия“

                              б)

                              добавя се следното вписване 68:

                                          „68

                                          Брой цилиндри

                                          —

                                          Декларация на производителя

                                             Брой (да се предостави не по-късно от 1 януари 2019 г.)“

                  (9)

                  в точка 3.1.1.1., буква в) подточка i) се заменя със следното:

                              „i)

                              идентификационния номер на интерполационната фамилия“

                  (10)

                  в точка 3.1.4 първата алинея се заменя със следното:
                  „В случай на некомплектувани превозни средства от категория N1, симулационното изпитване по процедура NEDC на представителното превозно средство (превозно средство RMSV) се провежда чрез използване на корелационния инструмент и на съответните входни данни, както са записани в матрицата, посочена в точка 2.4 и свързана с превозното средство H или L, като необходимата за цикъла енергия е най-близка до тази, определена за представителното превозно средство в съответствие с точка 4.2.1.5.“

                  (11)

                  в точка 3.3.1 определението, включено в последната алинея се заменя със следното:

                              „CO2,AF,H

                              е уточняващият коефициент за превозно средство H, изчислен като отношението между стойността на емисиите на CO2 при процедура NEDC, определена в съответствие с точка 3.2, и резултатите от симулационното изпитване с корелационния инструмент по процедура NEDC, както е посочено в точка 3.1.2, или когато е приложимо, резултатите от физическо измерване.“

                  (12)

                  в точка 3.3.2 определението, включено в последната алинея се заменя със следното:

                              „CO2,AF,L

                              е уточняващият коефициент за превозно средство L, изчислен като отношението между стойността на емисиите на CO2 при процедура NEDC, определена в съответствие с точка 3.2, и резултатите от симулационното изпитване с корелационния инструмент по процедура NEDC, както е посочено в точка 3.1.3, или когато е приложимо, резултатите от физическо измерване.“

                  (13)

                  в точка 3.3.3 определението, включено в последната алинея се заменя със следното:

                              „CO2,AF,R

                              е уточняващият коефициент за превозно средство RMSV, изчислен като отношението между стойността на емисиите на CO2 при процедура NEDC, определена в съответствие с точка 3.2, и резултатите от симулационното изпитване с корелационния инструмент по процедура NEDC, както е посочено в точка 3.1.3, или когато е приложимо, резултатите от физическо измерване.“

                  (14)

                  точка 4.2.1.4. се заменя със следното:
                  „4.2.1.4.   Изчисляване на съпротивлението при движение на конкретно превозно средство в интерполационна фамилия на базата на WLTP
                  4.2.1.4.1.   Коефициентите на съпротивление при движение, получени от превозно средство H и L по NEDC
                  Коефициентите на съпротивление при движение F0,n, F1,n и F2,n за превозни средства H и L, определени в съответствие с точка 2.3.8, се обозначават като F0n,H, F1n,H и F2n,H, и съответно F0n,L, F1n,L и F2n,L.
                  Коефициентите на съпротивление при движение f0n,ind, f1n,ind и f2n,ind за конкретно превозно средство се изчисляват в съответствие със следната формула:

                     Формула 1a

                  За нови одобрения на типа по отношение на емисиите, предоставени от 1 януари 2019 г. нататък, или преди тази дата по искане на производителя, коефициентите за съпротивление при движение се изчисляват в съответствие със следната формула:

                     Формула 1б

                  Или, ако (TMn,H · RRn,H – TMn,L · RRn,L) = 0, или, ако имаме, (RMn,H · RRn,H – RMn,L · RRn,L) = 0, се прилага формула 2:

                     Формула 2

                  f0n,ind = F0n,H – ΔF0n

                  f1n,ind = F1n,H

                  или, ако Δ[Cd · Af]LH,n = 0, се прилага формула 3:

                     Формула 3

                  f2n,ind = F2n,H – ΔF2n

                     където:

                              ΔF0,n = F0n,H – F0n,L

                              ΔF2,n = F2n,H – F2n,L

                        4.2.1.4.2.   Коефициенти на съпротивление при движение, получени от коефициентите на съпротивление при движение на базата на WLTP за конкретни превозни средства
                  От 1 януари 2019 г. за нови одобрения на типа, и от 1 януари 2020 г. за всички нови превозни средства, влезли в експлоатация, или преди тази дата по искане на производителя, стойностите на съпротивлението при движение на базата на процедура NEDC за конкретно превозно средство се получават от коефициентите на съпротивлението при движение на базата на процедура WLTP за същото превозно средство в някой от следните случаи:

                              а)

                              ако стойността на емисиите на CO2, необходимата за цикъла енергия или някой от коефициентите на съпротивление при движение f0, f1 или f2, изчислени в съответствие с точка 4.2.1.4.1., трябва да бъдат екстраполирани от превозно средство H или L по NEDC;

                              б)

                              ако коефициентите на съпротивление при движение за превозно средство H и превозно средство L по NEDC са получени от различни фамилии на съпротивление при движение;

                              в)

                              ако конкретното превозно средство принадлежи към фамилия на съпротивление при движение, която е различна от фамилията на съпротивление при движение на превозно средство H и/или L по NEDC;

                              г)

                              ако конкретното превозно средство принадлежи към фамилия с матрица на съпротивленията при движение.

                        В случаите по букви а)—г) коефициентите на съпротивление при движение на базата на процедура NEDC се изчисляват по формулите, посочени в точка 2.3.8.1.1., като позоваванията на превозно средство H се считат за позовавания на конкретното превозно средство.
                  В случая по буква а) екстраполацията на CO2 може да се осъществи единствено, ако разликата между превозното средство H и превозното средство L но NEDC е по-голяма или равна на 5 g CO2/km. Интерполационната линия в този случай може да бъде екстраполирана с най-много 3g CO2/km над емисиите на CO2 на превозно средство H или под емисиите на превозно средство L. Ако екстраполацията надхвърля 3g CO2/km или разликата между превозни средства H и L по NEDC е по-малка от 5g CO2/km, производителят определя нова интерполационна линия за тази фамилия в съответствие с точки 2 и 3 от настоящото приложение.“

                  (15)

                  точка 4.2.1.6 се заличава.


title: Регламент за изпълнение (ЕС) 2018/1209 на Комисията от 27 август 2018 година относно класирането на някои стоки в Комбинираната номенклатура

text:
                  30.8.2018

                  BG

                  Официален вестник на Европейския съюз

                  L 220/7

         РЕГЛАМЕНТ ЗА ИЗПЪЛНЕНИЕ (ЕС) 2018/1209 НА КОМИСИЯТА
         от 27 август 2018 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:

                     (1)

                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.

                     (2)

                     С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се отнасят също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

                     (3)

                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.

                     (4)

                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.

                     (5)

                     Мерките, предвидени в настоящия регламент, са в съответствие със становището на Комитета по Митническия кодекс,

               ПРИЕ НАСТОЯЩИЯ РЕГЛАМЕНТ:

            Член 1
            Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.

            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.

            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 27 август 2018 година.

                  За Комисията,

                  от името на председателя,

               Stephen QUEST

                  Генерален директор

                  Генерална дирекция „Данъчно облагане и митнически съюз“

            (1)  ОВ L 269, 10.10.2013 г., стр. 1.

            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).

            ПРИЛОЖЕНИЕ

                        Описание на стоките

                        Класиране
                        (Код по КН)

                        Основания

                        (1)

                        (2)

                        (3)

                        Обувки (т.нар. „танцувални обувки“), покриващи стъпалото, но не и прасеца, отворени отпред.
                        Обувките са изработени от едно парче текстилен материал, зашито при ходилото и форта на тока, и имат хастар от текстил. Върху ходилото са пришити две кожени парчета — едното при възглавничката на стъпалото, а другото — при петата.
                        Предната текстилна част на ходилото е нагъната, за да придобие закръглена форма за пръстите.
                        Текстилната част на ходилото между двете кожени парчета е нагъната и се разтяга с помощта на ластична лента, вшита вътре в обувката. Тя служи за пристягане на ходило от пръстите към петата при танцуване.
                        В обувките има две парчета пореста пяна, покрити с текстилен материал и вшити във вътрешността, над кожените парчета. Те са малко по-големи от кожените парчета, но не обхващат цялото ходило и влизат в контакт със земята, когато обувките се използват.
                        Отворът на обувките може да бъде пристегнат с ластична връзка.
                        В задната част на обувките са закрепени две ластични ленти, които да прикрепят обувките към стъпалото.
                        При използване на обувките (когато ползвателят им стои прав) частта от обувките, която не покрива страничната и горната част на стъпалото и която е в контакт със земята, се състои от приблизително 33 % кожа и приблизително 67 % текстилни материали.
                        Вж. изображенията (*1)

                        6405 20 99

                        Класирането се определя от общи правила 1 и 6 за тълкуване на Комбинираната номенклатура, забележка 4 към глава 64 и от описанието на кодове по КН 6405 , 6405 20  и 6405 20 99 .
                        Артикулът не е изключен от глава 64 по силата на забележка 1, буква б) към глава 64, тъй като върху него има зашити части от външни ходила. Освен това нагънатата предна част образува закръглено и сравнително твърдо ходило за пръстите.
                        Тъй като материалът на горната част на обувката формира и част от ходилото, за да се направи разграничение между горната част и ходилото, последното се счита за частта, която не покрива страничната и горната част на стъпалото (вж. също отличаване на горната част в Обяснителните бележки към Хармонизираната система (ОБХС) за глава 64, Общи разпоредби, буква Г).
                        Съставляващият материал на външното ходило е текстилният материал, тъй като неговата повърхност в контакт със земята е най-голяма при използване на обувката (когато ползвателят ѝ стои прав) по смисъла на забележка 4 към глава 64 (вж. също ОБХС за глава 64, Общи разпоредби, буква В).
                        Следователно артикулът трябва да бъде класиран в код по КН 6405 20 99  като други обувки с горна част и външни ходила от текстилни материали.

               (*1)  Изображенията са само за информация.


title: Регламент за изпълнение (ЕС) 2018/1217 на Комисията от 6 септември 2018 година за изменение на Регламент за изпълнение (ЕС) 2016/2080 по отношение на датата на внасяне на склад на обезмасленото мляко на прах, продавано чрез тръжна процедура

text:
                  7.9.2018

                  BG

                  Официален вестник на Европейския съюз

                  L 226/1

         РЕГЛАМЕНТ ЗА ИЗПЪЛНЕНИЕ (ЕС) 2018/1217 НА КОМИСИЯТА
         от 6 септември 2018 година
         за изменение на Регламент за изпълнение (ЕС) 2016/2080 по отношение на датата на внасяне на склад на обезмасленото мляко на прах, продавано чрез тръжна процедура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
         като взе предвид Регламент за изпълнение (ЕС) 2016/1240 на Комисията от 18 май 2016 г. за определяне на правила за прилагането на Регламент (ЕС) № 1308/2013 на Европейския парламент и на Съвета по отношение на публичната интервенция и помощта за частно складиране (2), и по-специално член 28 от него,
         като има предвид, че:

                     (1)

                     С цел определяне на количествата обезмаслено мляко на прах, обхванати от тръжната процедура, открита с Регламент за изпълнение (ЕС) 2016/2080 на Комисията (3), член 1 от посочения регламент установява срок, в който обезмасленото мляко на прах трябва да е постъпило за публично съхранение.

                     (2)

                     Като се има предвид настоящата ситуация на пазара на мляко и млечни продукти по отношение на възстановяването на цените и с оглед на високото ниво на интервенционните запаси е целесъобразно допълнителен обем на обезмаслено мляко на прах да се предлага за продажба чрез промяна на датата на внасяне на склад.

                     (3)

                     Поради това Регламент за изпълнение (ЕС) 2016/2080 следва да бъде съответно изменен,

                     (4)

                     За да може обезмасленото мляко на прах незабавно да бъде на разположение за продажба, настоящият регламент следва да влезе в сила в деня след деня на публикуването му в Официален вестник на Европейския съюз.

                     (5)

                     Мерките, предвидени в настоящия регламент, са в съответствие със становището на Комитета за общата организация на селскостопанските пазари,

               ПРИЕ НАСТОЯЩИЯ РЕГЛАМЕНТ:

            Член 1
            В член 1 от Регламент за изпълнение (ЕС) 2016/2080 датата „1 юни 2016 г.“ се заменя с „1 юли 2016 г.“.

            Член 2
            Настоящият регламент влиза в сила в деня след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 6 септември 2018 година.

                  За Комисията,

                  от името на председателя,

               Phil HOGAN

                  Член на Комисията

            (1)  ОВ L 347, 20.12.2013 г., стр. 671.

            (2)  ОВ L 206, 30.7.2016 г., стр. 71.

            (3)  Регламент за изпълнение (ЕС) 2016/2080 на Комисията от 25 ноември 2016 г. за откриване на тръжна процедура за продажба на обезмаслено мляко на прах (ОВ L 321, 29.11.2016 г., стр. 45).


title: Регламент за изпълнение (ЕС) 2018/1218 на Комисията от 6 септември 2018 година за изменение на Регламент (ЕО) № 1210/2003 на Съвета относно определени специфични ограничения върху икономическите и финансовите отношения с Ирак

text:
                  7.9.2018

                  BG

                  Официален вестник на Европейския съюз

                  L 226/3

         РЕГЛАМЕНТ ЗА ИЗПЪЛНЕНИЕ (ЕС) 2018/1218 НА КОМИСИЯТА
         от 6 септември 2018 година
         за изменение на Регламент (ЕО) № 1210/2003 на Съвета относно определени специфични ограничения върху икономическите и финансовите отношения с Ирак
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1210/2003 на Съвета от 7 юли 2003 г. относно определени специфични ограничения върху икономическите и финансовите отношения с Ирак и за отмяна на Регламент (ЕО) № 2465/96 (1), и по-специално член 11, буква б) от него,
         като има предвид, че:

                     (1)

                     В приложение III към Регламент (ЕО) № 1210/2003 са изброени институциите, корпорациите и агенциите, физическите и юридическите лица, органите и образуванията от предишното правителство на Ирак, обхванати от предвиденото в същия регламент замразяване на финансови средства и икономически ресурси, които са се намирали извън Ирак към 22 май 2003 г.

                     (2)

                     На 28 август 2018 г. Комитетът по санкциите към Съвета за сигурност на Организацията на обединените нации реши да заличи едно вписване от списъка на лицата и образуванията, по отношение на които следва да се прилага замразяването на финансови средства и на икономически ресурси.

                     (3)

                     Поради това приложение III към Регламент (ЕО) № 1210/2003 следва да бъде съответно изменено,

               ПРИЕ НАСТОЯЩИЯ РЕГЛАМЕНТ:

            Член 1
            Приложение III към Регламент (ЕО) № 1210/2003 се изменя в съответствие с посоченото в приложението към настоящия регламент.

            Член 2
            Настоящият регламент влиза в сила в деня след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 6 септември 2018 година.

                  За Комисията,

                  от името на председателя,

                  Началник на Службата за инструментите в областта на външната политика

            (1)  ОВ L 169, 8.7.2003 г., стр. 6.

            ПРИЛОЖЕНИЕ
            В приложение III към Регламент (ЕО) № 1210/2003 на Съвета се заличава следното вписване:

                           „201.

                           TAJI INDUSTRIAL COMPLEX. Адрес: P.O. Box 526, Baghdad/Alwyiyah Kadhmiyah/Taji, Baghdad, Iraq.“


title: Регламент за изпълнение (ЕС) 2018/1302 на Комисията от 27 септември 2018 година за изменение на Регламент (ЕО) № 1210/2003 на Съвета относно определени специфични ограничения върху икономическите и финансовите отношения с Ирак

text:
                  28.9.2018

                  BG

                  Официален вестник на Европейския съюз

                  L 244/79

         РЕГЛАМЕНТ ЗА ИЗПЪЛНЕНИЕ (ЕС) 2018/1302 НА КОМИСИЯТА
         от 27 септември 2018 година
         за изменение на Регламент (ЕО) № 1210/2003 на Съвета относно определени специфични ограничения върху икономическите и финансовите отношения с Ирак
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1210/2003 на Съвета от 7 юли 2003 г. относно определени специфични ограничения върху икономическите и финансовите отношения с Ирак и за отмяна на Регламент (ЕО) № 2465/96 (1), и по-специално член 11, буква б) от него,
         като има предвид, че:

                     (1)

                     В приложение III към Регламент (ЕО) № 1210/2003 са изброени институциите, корпорациите и агенциите, физическите и юридическите лица, органите и образуванията от предишното правителство на Ирак, обхванати от предвиденото в същия регламент замразяване на финансови средства и икономически ресурси, които са се намирали извън Ирак към 22 май 2003 г.

                     (2)

                     На 24 септември 2018 г. Комитетът по санкциите към Съвета за сигурност на Организацията на обединените нации реши да заличи три вписвания от списъка на лицата и образуванията, по отношение на които следва да се прилага замразяването на финансови средства и на икономически ресурси.

                     (3)

                     Поради това приложение III към Регламент (ЕО) № 1210/2003 следва да бъде съответно изменено,

               ПРИЕ НАСТОЯЩИЯ РЕГЛАМЕНТ:

            Член 1
            Приложение III към Регламент (ЕО) № 1210/2003 се изменя в съответствие с посоченото в приложението към настоящия регламент.

            Член 2
            Настоящият регламент влиза в сила в деня след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 27 септември 2018 година.

                  За Комисията,

                  от името на председателя,

                  Началник на Службата за инструментите в областта на външната политика

            (1)  ОВ L 169, 8.7.2003 г., стр. 6.

            ПРИЛОЖЕНИЕ
            В приложение III към Регламент (ЕО) № 1210/2003 се заличават следните вписвания:

                           „61.

                           IRAQI FAIRS ADMINISTRATION. Адрес: Baghdad International Fair, Al Mansour, P.O. Box 6188, Baghdad, Iraq.“

                           „151.

                           STATE ENTERPRISE FOR SHOPPING CENTRES. Адреси: a) P.O. Box 3095, Al Wahda District, Khalid Bin Al Waleed St., Baghdad, Iraq; б) P.O. Box 3095, Andalus Square, Baghdad, Iraq.“

                           „195.

                           STATE TRADING COMPANY FOR CONSTRUCTION MATERIALS. Адреси: a) P.O. Box 602-5720, Baghdad, Iraq; б) Al-Karradah Al Sharkiya, P.O. Box 5720, Baghdad, Iraq.“


title: Регламент за изпълнение (ЕС) 2018/1300 на Комисията от 27 септември 2018 година за изменение и за дерогация от Регламент (ЕО) № 2535/2001 по отношение на лицензиите за внос на млечни продукти с произход от Норвегия

text:
                  28.9.2018

                  BG

                  Официален вестник на Европейския съюз

                  L 244/6

         РЕГЛАМЕНТ ЗА ИЗПЪЛНЕНИЕ (ЕС) 2018/1300 НА КОМИСИЯТА
         от 27 септември 2018 година
         за изменение и за дерогация от Регламент (ЕО) № 2535/2001 по отношение на лицензиите за внос на млечни продукти с произход от Норвегия
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 187 от него,
         като има предвид, че:

                     (1)

                     В приложение IV към Споразумението под формата на размяна на писма между Европейския съюз и Кралство Норвегия относно допълнителни търговски преференции за селскостопански продукти („Споразумението“), постигнато на основание член 19 от Споразумението за Европейското икономическо пространство и одобрено с Решение (ЕС) 2018/760 на Съвета (2), се предвижда въвеждането на нови квоти за млечни продукти.

                     (2)

                     Споразумението влиза в сила на първия ден от третия месец след датата на депозиране на последния документ за одобрение. Последният документ за одобрение беше нотифициран от Норвегия на 16 юли 2018 г. Следователно новите количества по квотите ще се прилагат от 1 октомври 2018 г.

                     (3)

                     Съгласно член 14, параграф 1, буква б) от Регламент (ЕО) № 2535/2001 на Комисията (3) заявленията за лицензии, подадени от 1 до 10 юни, могат да се използват за внос през периода от 1 юли до 31 декември на същата година. Поради това за новите квоти, открити със Споразумението, следва да се въведе нов период за подаване на заявления и за издаване на лицензии за внос. Освен това през 2018 г. срокът на валидност на тези лицензии следва да започва от датата на издаването им.

                     (4)

                     Съгласно дял 2, глава I, раздел 2 от Регламент (ЕО) № 2535/2001 заявителите на лицензии за внос се одобряват предварително от компетентния орган на държавата членка, в която са установени. Съответните искания се подават преди 1 април всяка година. Необходимо е да се предвиди специална процедура, даваща възможност на все още неодобрените заявители да поискат одобрение за целите на новите квоти за внос, които се откриват на 1 октомври 2018 г. Следва да се предвидят съответните дерогации от членове 8, 9 и 10 от Регламент (ЕО) № 2535/2001.

                     (5)

                     Поради това Регламент (ЕО) № 2535/2001 следва да бъде съответно изменен и да се направи дерогация от него.

                     (6)

                     Мерките, предвидени в настоящия регламент, са в съответствие със становището на Комитета за общата организация на селскостопанските пазари,

               ПРИЕ НАСТОЯЩИЯ РЕГЛАМЕНТ:

            Член 1
            Изменение на Регламент (ЕО) № 2535/2001
            Регламент (ЕО) № 2535/2001 се изменя, както следва:

                        а)

                        в член 5 буква з) се заменя със следното:

                                    „з)

                                    квотите, предвидени в приложение V към Споразумението между Европейския съюз и Кралство Норвегия, одобрено с Решение 2011/818/ЕС на Съвета (*1), и квотите, предвидени в приложение IV към Споразумението между Европейския съюз и Кралство Норвегия, одобрено с Решение (ЕС) 2018/760 на Съвета (*2) („Споразуменията с Норвегия“);

                        б)

                        в член 19, параграф 1 буква ж) се заменя със следното:

                                    „ж)

                                    правилата, посочени в точка 9 от Споразуменията с Норвегия;“;

                        в)

                        в приложение I точка I.З се заменя с текста в приложението към настоящия регламент.

            Член 2
            Дерогации от Регламент (ЕО) № 2535/2001

               1.   Чрез дерогация от член 14, параграф 1, буква б) от Регламент (ЕО) № 2535/2001, за квотите с поредни номера 09.4228 и 09.4229, посочени в точка I.З от приложение I към същия регламент, се открива допълнителен период на разпределение през 2018 г., при спазване на следното:

                           а)

                           заявленията за лицензии за внос се подават от 1 до 8 октомври 2018 г.;

                           б)

                           държавите членки уведомяват Комисията до 15 октомври 2018 г. за общите количества, включително нулевите количества, по всички заявления, изразени в килограми и разпределени по поредни номера;

                           в)

                           лицензиите за внос се издават от 23 октомври 2018 г. до 31 октомври 2018 г.

               2.   Чрез дерогация от член 16, параграф 3 от Регламент (ЕО) № 2535/2001 лицензиите за внос, издадени през октомври 2018 г. за квотите, посочени в параграф 1 от настоящия член, са валидни от датата на издаването им до 31 декември 2018 г.

               3.   Чрез дерогация от член 8 от Регламент (ЕО) № 2535/2001, за количествата, внесени през периодите от 1 октомври до 31 декември 2018 г. и от 1 януари до 30 юни 2019 г. в рамките на квотите, посочени в параграф 1 от настоящия член, все още неодобрените по членове 8, 9 и 10 от Регламент (ЕО) № 2535/2001 заявители на лицензии за внос подават от 1 до 8 октомври 2018 г. до компетентните органи на държавата членка, в която са установени и в която са регистрирани за целите на ДДС, искане за одобрение, придружено от доказателство, че през всяка от двете години 2017 и 2018 година са внесли в Съюза или изнесли от Съюза най-малко 25 тона млечни продукти, обхванати от глава 04 от Комбинираната номенклатура.

               4.   Чрез дерогация от член 9 от Регламент (ЕО) № 2535/2001, най-късно до 12 октомври 2018 г. компетентните органи на държавите членки информират заявителите за резултата от процедурата по одобрение, посочена в параграф 3 от настоящия член, и ако са одобрени — за номера на одобрението им. Одобрението е валидно до 30 юни 2019 г. и се счита за валидно от 1 октомври 2018 г. за целите на параграф 1 от настоящия член.

               5.   Чрез дерогация от член 10, параграф 1 от Регламент (ЕО) № 2535/2001, най-късно до 19 октомври 2018 г. компетентните органи на държавите членки уведомяват Комисията за списъците на вносителите си, одобрени съгласно параграфи 3 и 4 от настоящия член. В уведомлението се посочват номерът на одобрението, наименованието, адресът, телефонният номер и адресът за електронна поща на одобрените вносители. Комисията предава тези списъци на компетентните органи на другите държави членки.

            Член 3
            Влизане в сила и прилагане
            Настоящият регламент влиза в сила на третия ден след деня на публикуването му в Официален вестник на Европейския съюз.

            Той се прилага от 1 октомври 2018 г.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 27 септември 2018 година.

                  За Комисията

                  Председател

               Jean-Claude JUNCKER

            (1)  ОВ L 347, 20.12.2013 г., стр. 671.

            (2)  Решение (ЕС) 2018/760 на Съвета от 14 май 2018 г. за сключване на Споразумение под формата на размяна на писма между Европейския съюз и Кралство Норвегия относно допълнителни търговски преференции за селскостопански продукти (ОВ L 129, 25.5.2018 г., стр. 1).

            (3)  Регламент (ЕО) № 2535/2001 на Комисията от 14 декември 2001 г. относно определяне на подробни правила за прилагане на Регламент (ЕО) № 1255/1999 на Съвета по отношение на режима на внос на мляко и млечни продукти и за откриване на тарифни квоти (ОВ L 341, 22.12.2001 г., стр. 29).

            (*1)  Решение 2011/818/ЕС на Съвета от 8 ноември 2011 г. относно сключването на Споразумение под формата на размяна на писма между Европейската общност и Кралство Норвегия относно допълнителни търговски преференции за селскостопански продукти, постигнато на основание член 19 от Споразумението за Европейското икономическо пространство (ОВ L 327, 9.12.2011 г., стр. 1).

            (*2)  Решение (ЕС) 2018/760 на Съвета от 14 май 2018 г. за сключване на Споразумение под формата на размяна на писма между Европейския съюз и Кралство Норвегия относно допълнителни търговски преференции за селскостопански продукти (ОВ L 129, 25.5.2018 г., стр. 1).“;

            ПРИЛОЖЕНИЕ

               „I.З

                  ТАРИФНИ КВОТИ СЪГЛАСНО СПОРАЗУМЕНИЯТА С НОРВЕГИЯ

                  Годишна квота от 1 януари до 31 декември — количество в тонове

                  Приложимо мито: освобождаване

                              Пореден номер на квотата

                           09.4228

                           09.4229

                           09.4179

                              Описание
                               (*1)

                           Суроватка, видоизменена или не, дори концентрирана или с прибавка на захар или други подсладители

                           Суроватка, видоизменена или не, на прах, гранули или в други твърди форми, без прибавка на захар или други подсладители, с тегловно съдържание на протеини (азотно съдържание × 6,38) <= 15 % и с тегловно съдържание на мазнини <= 1,5 %

                           Сирена и извара

                              Код по Комбинираната номенклатура

                           0404 10

                           0404 10 02

                           0406

                           Количество за октомври — декември 2018 г.

                           313

                           788

                           Неприложимо

                              Годишно количество за 2019 г. и следващите години

                           1 250

                           3 150

                           7 200

                           Количество за януари — юни

                           625

                           1 575

                           3 600

                           Количество за юли — декември

                           625

                           1 575

                           3 600

               (*1)  Независимо от правилата за тълкуване на Комбинираната номенклатура, текстът на описанието на продуктите има само указателен характер, тъй като приложимостта на преференциалния режим за целите на настоящото приложение се определя от обхвата на кодовете по КН.“